**Приложение № 5**

ПРОЕКТ!

**ДОГОВОР № ………….. от …………..2019 г.**

Днес, ……………... год., в гр. Каспичан, между:

**ОБЩИНА КАСПИЧАН** с адрес: ул. „Мадарски конник“ № 91, ЕИК 000931511, представлявана от Милена Недева – Кмет на Община Каспичан и Андриана Веселинова – главен счетоводител на Община Каспичан, наричана по-долу за краткост Възложител, от една страна

и

………………......………………….., ЕИК ……………………….., със седалище и адрес на управление:.................…………………………………………………, представлявано от ......................................., ЕГН…………………….., в качеството му на…………………….., от друга страна като Изпълнител, **на основание** чл. 194, ал. 1 от Закона за обществените поръчки („**ЗОП**“) и Протокол № …../2019 за резултатите от работата на комисията, назначена със Заповед № ……….. на ВЪЗЛОЖИТЕЛЯ за определяне на ИЗПЪЛНИТЕЛ на обществена поръчка с предмет:…………………………по Обособена позиция №,,,,,,,,,,,,,, за следното:

**I. ПРЕДМЕТ НА ДОГОВОРА И СПЕЦИАЛНИ УСЛОВИЯ.**

 Чл. 1.(1) Възложителят възлага, а Изпълнителя се задължава да извърши строително-монтажни работи (наричани по-долу СМР) по обществена поръчка с предмет: “Ремонт на общински сгради в град Каспичан, община Каспичан“, по Обособена позиция №……………., които са посочени в представената количествено-стойностна сметка, ценово предложение и техническо предложение за изпълнение на поръчката на Изпълнителя, които се явяват неразделна част от настоящия договор.

 (2) Място на изпълнение на договора е на територията на град Каспичан, общ. Каспичан.

 (3) Действието на договора между страните се определя в срок до 30.07.2019г.

 (4) Финансовото обезпечение на обществената поръчка се осигурява чрез финансиране с бюджетни средства.

**II. СРОКОВЕ ЗА ИЗВЪРШВАНЕ НА СТРОИТЕЛСТВОТО. ПРИЕМАНЕ НА РАБОТАТА**

 Чл. 2 (1) Изпълнителят е длъжен да завърши и предаде обекта, предмет на обществена поръчка с предмет:………….., Обособена позиция № ……. - …………., в срок от ...... календарни дни, считано от датата на получаване на Възлагателното писмо от Възложителя до Изпълнителя.

(2) Срокът започва да тече от датата на получаване на Възлагателното писмо от Възложителя до Изпълнителя.

 (3) При спиране на строителството по нареждане на общински или държавен орган, срокът по горната алинея съответно се удължава, ако Изпълнителят няма вина за спирането и подписване на акт обр.10, съгласно Наредба № 3 от 31.07.2003 г. за съставяне на актове и протоколи по време на строителството.

 (4) При спиране на строителството по нареждане на Възложителя поради влошени метеорологични условия или други фактори, които биха довели до некачествено изпълнение се съставя акт обр.10, съгласно Наредба № 3 от 31.07.2003 г. за съставяне на актове и протоколи по време на строителството и обекта се предава на Възложителя за съхранение, като срокът по ал. 1 спира да тече до съставяне на акт обр. 11 от горе цитираната наредба.

 **ІІІ. ЦЕНИ И НАЧИН НА ПЛАЩАНЕ**

**Чл. 3.** (1) Стойността за извършването на СМР на обекта е в размер на ………….лева без ДДС или ………….. лева с ДДС.

 (2) **ВЪЗЛОЖИТЕЛЯТ** заплаща на **ИЗПЪЛНИТЕЛЯ** стойността на конкретно извършените СМР за обекта по приетите единични цени, (съгласно Ценовото предложение на **ИЗПЪЛНИТЕЛЯ и приложената КСС**).

 (4) Единичните цени по предходната алинея са за цялостното извършване на съответния вид СМР и включват разходите за труд, механизация, енергия, доставно складови разходи, допълнителни разходи, печалба, транспорт и всички други присъщи разходи, неупоменати по-горе.

(5) Единичните цени за изпълнение на посочените строително-монтажни работи, не подлежат на промяна и са формирани при следните елементи на ценообразуване, оферирани от ИЗПЪЛНИТЕЛЯ:

Средна часова ставка - ………..лв./човекочас;

Допълнителни разходи върху труда - ………………%;

Допълнителни разходи върху механизацията - ………………….%;

Доставно-складови разходи - ……………..%;

Печалба - ………………..%

**Чл. 4.** (1) **ВЪЗЛОЖИТЕЛЯТ** заплаща на **ИЗПЪЛНИТЕЛЯ** стойността на извършените СМР по следния начин:

т. 1. Междинно – до 80 % за всяка обособена позиция поотделно, въз основа на подписан от представители на **ВЪЗЛОЖИТЕЛЯ** и **ИЗПЪЛНИТЕЛЯ** протокол за действително извършени и подлежащи на заплащане видове СМР в срок до 5 (пет) календарни дни от представяне на фактура;

т. 2 Окончателно плащане за останалите видове СМР след завършване на обекта, въз основа на подписан от представители на **ВЪЗЛОЖИТЕЛЯ** и **ИЗПЪЛНИТЕЛЯ** протокол за действително извършени и подлежащи на заплащане видове СМР и Констативен протокол за окончателно приемане на СМР и предаване на подобекта от **ИЗПЪЛНИТЕЛ** на **ВЪЗЛОЖИТЕЛ**, както и представяне на фактура.

 (2) Плащането по ал.1, т.1 и т. 2 от настоящия член ще се извършва за актувани с протокол действително извършени строителни работи въз основа на единични фирмени цени на **ИЗПЪЛНИТЕЛЯ,** съгласно приетата от **ВЪЗЛОЖИТЕЛЯ** оферта, неразделна част от настоящия договор, след представяне на документите, съгласно Правилника за изпълнение и предаване на строително-монтажните работи, в съответствие с Наредба № 2/2003 г. и Наредба № 3/2003г. За завършени и подлежащи на разплащане ще се считат само тези видове работи, които са приети от **ВЪЗЛОЖИТЕЛЯ** и са отразени в съставения протокол за обема на извършена работа.

 (3) Всички допълнителни и/или непредвидени строителни работи, се доказват с ценовите показатели по чл.3, ал.5 от настоящия договор.

(4) При възникване на допълнителни или непредвидени работи, в рамките на договорената стойност по договора, същите се договарят с констативен протокол за допълнителни количества и непредвидени видове СМР, подписан от **ВЪЗЛОЖИТЕЛЯ** и **ИЗПЪЛНИТЕЛЯ**. Остойностяването на непредвидените видове СМР се извършва съгласно утвърдени анализни цени, съставени при елементи на ценообразуване в съответствие с чл. 3, ал.5 от настоящия договор.

Чл. 5 Плащанията по настоящия договор се осъществяват в лева, чрез банков превод от **ВЪЗЛОЖИТЕЛЯ** по посочената от **ИЗПЪЛНИТЕЛЯ** банкова сметка, както следва:

IBAN ………………………………………..

BIC …………………..

при ………

(6) **ИЗПЪЛНИТЕЛЯТ** е длъжен да уведомява писмено **ВЪЗЛОЖИТЕЛЯ** за всички последващи промени по чл. 5 в срок от 3 работни дни, считано от момента на промяната. В случай че, **ИЗПЪЛНИТЕЛЯТ** не уведоми **ВЪЗЛОЖИТЕЛЯ** в този срок, счита се, че плащанията са надлежно извършени.

**ІV. ГАРАНЦИЯ ЗА ИЗПЪЛНЕНИЕ**

Чл. 6. (1) ИЗПЪЛНИТЕЛЯТ гарантира изпълнението на произтичащите от настоящия договор свои задължения с гаранция за обезпечение изпълнението на договора, в размер на …………… лева, представляваща 1 % (един процент) от цената на договора без вкл. ДДС.

 (2) Гаранцията се предоставя под формата на банкова
гаранция/застраховка/депозит на парична сума по банкова сметка на Община Каспичан. При всяко обстоятелство, налагащо промяна на срока на договора, ИЗПЪЛНИТЕЛЯТ се задължава да удължи срока на банковата гаранция (приложимо при представяне на банкова гаранция и застраховка).

 (3) Изпълнителят се задължава най-късно 15 (петнадесет) календарни дни преди изтичане срока на валидност на банковата гаранция за изпълнение или на застраховката, която обезпечава изпълнението чрез покритие на отговорността на изпълнителя, да продължи същата, съобразно удължаване на времетраенето на договора при условията на настоящия договор.

(4) Разходите във връзка с предоставянето на банковата гаранция са за сметка на ИЗПЪЛНИТЕЛЯ.

 (5) Изпълнителят се задължава при удовлетворяване на Възложителя от предоставената гаранция за изпълнение на поръчката поради възникване на вземания, в срок от 10 (десет) работни дни, да допълни същата, до определения в обявлението за поръчката от Възложителя размер.

 (6) Гаранцията за изпълнение на договора се освобождава в 30-дневен срок след извършване на окончателно плащане за обекта;

(7) При частично финансиране на обекта, Възложителят освобождава гаранцията до размера на изпълнените СМР в 30-дневен срок след извършване на плащането;

(8) Освобождаването става по писмено искане на ИЗПЪЛНИТЕЛЯ.

(9) ВЪЗЛОЖИТЕЛЯТ не дължи на ИЗПЪЛНИТЕЛЯ лихви върху сумите по гаранцията за изпълнение, за времето, през което тези суми законно са престояли при него.

(10) ВЪЗЛОЖИТЕЛЯТ има право да усвои цялата и/или част от гаранцията за изпълнение на договора в случай на неизпълнение на някое от задълженията на ИЗПЪЛНИТЕЛЯ, поети с настоящия договор, както и когато прекъсне или системно забави изпълнението на задължение/ята си по договора, без да са налице форсмажорни обстоятелства и без писменото съгласие на ВЪЗЛОЖИТЕЛЯ. Претърпените от ВЪЗЛОЖИТЕЛЯ вреди в по-голям размер се претендират и удовлетворяват по общия ред, съгласно законодателството на Република България.

 (11) Гаранцията за изпълнение не се освобождава от ВЪЗЛОЖИТЕЛЯ, ако в процеса на изпълнение на договора е възникнал спор между страните относно неизпълнение на задълженията на ИЗПЪЛНИТЕЛЯ и въпросът е отнесен за решаване пред съд. При решаване на спора в полза на ВЪЗЛОЖИТЕЛЯ той може да пристъпи към усвояване на гаранцията за изпълнение.

**ІV. ПРАВА И ЗАДЪЛЖЕНИЯ НА ИЗПЪЛНИТЕЛЯ**

 Чл. 7. (1) ИЗПЪЛНИТЕЛЯТ е длъжен да извърши строителството с грижата на добрия търговец, като спазва предвиденото в техническата документация и изискванията на строителните, техническите и технологичните правила и нормативи за съответните дейности.

(2) ИЗПЪЛНИТЕЛЯТ е длъжен да влага в строителството висококачествени материали и строителни изделия, както и да извършва качествено строително-монтажните работи. Материалите се доставят със сертификат за качество и сертификат за произход.

 (3) Разходите за консумация на електроенергия, вода и други консумативи, необходими за изграждане на обекта са за сметка на ИЗПЪЛНИТЕЛЯ.

 Чл.8. ИЗПЪЛНИТЕЛЯТ носи отговорност пред ВЪЗЛОЖИТЕЛЯ, ако при извършването на СМР е допуснал отклонения от изискванията, предвидени в техническата документация, или е нарушил императивни разпоредби на нормативните актове.

 Чл. 9 (1) ИЗПЪЛНИТЕЛЯТ е длъжен да спазва законовите изисквания, свързани със строителството, включително относно опазването на околната среда и безопасността на строителните работи.

(2) Да сключи договор/и за подизпълнение с посочените в офертата му подизпълнители в срок от 5 дни от сключването на настоящия договор и да представи оригинален екземпляр на ВЪЗЛОЖИТЕЛЯ в 3-дневен срок.

 **V. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

 Чл. 10. (1) ВЪЗЛОЖИТЕЛЯТ се задължава да предостави на ИЗПЪЛНИТЕЛЯ строителната площадка за времето, предвидено за изграждане на обекта – предмет на този договор и за реализиране целите по договора. Да представи всички необходими строителни книжа, ако е приложимо.

 Чл. 11. Да осигури свободен достъп на ИЗПЪЛНИТЕЛЯ до обекта съгласно одобрения от него график.

 Чл. 12. Да упражнява чрез свои представители контрол върху изпълняваните работи, предмет на договора.

 Чл. 13. Да съдейства за изпълнението на договорените работи, като своевременно решава всички технически проблеми, възникнали в процеса на работа.

 Чл. 14. Да приеме в срок изпълнените работи.

 Чл. 15. Да заплати в договорените срокове и при условията на договора дължимите суми на ИЗПЪЛНИТЕЛЯ.

 Чл. 16. Да отменя и възлага допълнително да бъдат коригирани част от извършените строителни работи от ИЗПЪЛНИТЕЛЯ в процеса на изпълнението в съответствие с утвърдения проект, където е приложимо.

 Чл. 17. Да уведоми писмено ИЗПЪЛНИТЕЛЯ за лицата, които ще упражняват контрол на обекта.

**VI. ПРИЕМАНЕ НА ОБЕКТА**

 Чл. 18. Обектът се счита окончателно предаден на ВЪЗЛОЖИТЕЛЯ със съставянето на протокол за приемане на извършени СМР, съгласно Наредба № 3/31.07.2003 г. за съставяне на актове и протоколи по време на строителството.

 Чл. 19. (1) ВЪЗЛОЖИТЕЛЯТ има право да откаже да приеме обекта или отделни работи по него, ако открие съществени недостатъци.

 (2) Недостатъците се отстраняват от ИЗПЪЛНИТЕЛЯ за негова сметка.

**VII.ФОРСМАЖОРНИ ОБСТОЯТЕЛСТВА**

 Чл. 20. Страните по договора не дължат обезщетение за претърпени вреди и пропуснати ползи, ако те са причинени в резултат на непреодолима сила.

 Чл. 21. Непреодолима сила по смисъла на този договор е всяко непредвидимо и непредотвратимо събитие от извънреден характер и извън разумния контрол на страните, възникнало след сключване на договора, което прави изпълнението му невъзможно.

 Чл. 22. Страната, която не може да изпълни задължението си поради непреодолима сила, е длъжна в тридневен срок от настъпването ѝ да уведоми другата страна в какво се състои непреодолимата сила и какви са възможните последици от нея. При неуведомяване в срок съответната страна дължи обезщетение за вреди.

 Чл. 23. (1) При спиране на строителството вследствие на непреодолима сила, предвидените в предходния член срокове се увеличават със срока на спирането.

 (2) Не е налице непреодолима сила, ако съответното събитие е вследствие на неположена грижа от страна на строителя или при полагане на дължимата грижа то може да бъде преодоляно.

 (3) Ако непреодолимата сила, съответно спирането по предходната алинея, продължи повече от 30 дни и няма признаци за скорошното ѝ преустановяване, всяка от страните може да прекрати за в бъдеще договора, като писмено уведоми другата страна.

**VIII. КОНТРОЛ**

 Чл. 24. (1) ВЪЗЛОЖИТЕЛЯТ може по всяко време да осъществява контрол по изпълнението на този договор, стига да не възпрепятства работата на ИЗПЪЛНИТЕЛЯ и да не нарушава оперативната му самостоятелност.

 (2) Указанията на ВЪЗЛОЖИТЕЛЯ са задължителни за ИЗПЪЛНИТЕЛЯ, освен ако са в нарушение на строителните правила и нормативи или водят до съществено отклонение от поръчката.

**IX . НОСЕНЕ НА РИСКА**

 Чл. 25. (1) Рискът от случайно погиване или повреждане на извършено строителство, конструкции, материали, строителна техника и др. подобни се носи от ИЗПЪЛНИТЕЛЯ.

 (2) ВЪЗЛОЖИТЕЛЯТ носи риска от погиване или повреждане на вече приетото СМР, ако погиването или повреждането не е по вина на ИЗПЪЛНИТЕЛЯ и последният не е могъл да го предотврати.

**X .ГАРАНЦИОННИ УСЛОВИЯ**

 Чл. 26.(1)Изпълнителят предлага следните гаранционни срокове …………………… посочени в подадената оферта.

(2)ИЗПЪЛНИТЕЛЯТ се задължава да отстранява за своя сметка скритите недостатъци и появилите се впоследствие дефекти в гаранционните срокове по чл. 25, ал. 1 от Договора, съгласно приетата от ВЪЗЛОЖИТЕЛЯ оферта.

 (3) Гаранционните срокове текат от деня на съставяне на Констативен акт за установяване годността за приемане на обекта.

 (4) За проявилите се в гаранционните срокове дефекти ВЪЗЛОЖИТЕЛЯТ уведомява писмено ИЗПЪЛНИТЕЛЯ. В срок до три дни след уведомяването, ИЗПЪЛНИТЕЛЯТ съгласувано с ВЪЗЛОЖИТЕЛЯ е длъжен да започне работа за отстраняване на дефектите в минималния технологично необходим срок.

**XI. НЕИЗПЪЛНЕНИЕ. ОТГОВОРНОСТ**

 Чл. 27. При неизпълнение по този договор всяка от страните дължи обезщетение за причинени вреди, при условията на гражданското и търговско законодателство.

 Чл. 28. При забава за завършване и предаване на работите по този договор в срока по чл. 2, ал. 1 от настоящия договор ИЗПЪЛНИТЕЛЯ дължи неустойка в размер на 0,1 процента от стойността на неизвършените СМР на обекта за всеки просрочен ден, но не повече от 10 % процента общо.

 Чл. 29. (1) При виновно некачествено извършване на СМР, освен задължението за отстраняване на дефектите и другите възможности, предвидени в чл. 265 ЗЗД, ИЗПЪЛНИТЕЛЯТ дължи и неустойка в размер на 25 процента от стойността на некачествено извършените СМР.

 (2) Ако недостатъците, констатирани при приемането на СМР или в гаранционните срокове по чл. 26 не бъдат отстранени в договорения срок или ако такъв липсва - в един разумен срок, ИЗПЪЛНИТЕЛЯТ дължи освен неустойката по предходната алинея и неустойка в удвоения размер на разноските за отстраняване на недостатъците.

**XII. ПРЕКРАТЯВАНЕ НА ДОГОВОРА**

 Чл. 30. Действието на този договор се прекратява:

1. С изтичане на срока на действие на договора по чл.1, ал.3;

2. По взаимно съгласие между страните, изразено в писмена форма;

3. При виновно неизпълнение на задълженията на една от страните по договора - с 10-дневно писмено предизвестие от изправната до неизправната страна;

4. При констатирани нередности и/или конфликт на интереси - с изпращане на едностранно писмено предизвестие от ВЪЗЛОЖИТЕЛЯ до ИЗПЪЛНИТЕЛЯ;

5. С окончателното му изпълнение;

6. Когато са настъпили съществени промени във финансирането на обществената поръчка - предмет на договора, извън правомощията на ВЪЗЛОЖИТЕЛЯ, които той не е могъл или не е бил длъжен да предвиди или да предотврати – с писмено уведомление, веднага след настъпване на обстоятелствата.

7. ВЪЗЛОЖИТЕЛЯТ може да прекрати договора без предизвестие, когато ИЗПЪЛНИТЕЛЯТ:

7.1. забави изпълнението на някое от задълженията си по договора с повече от 30 дни;

7.2. не отстрани в разумен срок, определен от ВЪЗЛОЖИТЕЛЯ, констатирани недостатъци;

7.3. не изпълни точно някое от задълженията си по договора;

7.4. използва подизпълнител, без да е декларирал това в офертата си, или използва подизпълнител, който е различен от този, посочен в офертата му;

7.5. бъде обявен в несъстоятелност или когато е в производство по несъстоятелност или ликвидация.

 Чл. 31. Ако стане явно, че ИЗПЪЛНИТЕЛЯ ще просрочи изпълнението на възложената работа с повече от 30 дни или няма да извърши строително-монтажните работи по уговорения начин и с нужното качество, ВЪЗЛОЖИТЕЛЯТ може да развали договора. В този случай ВЪЗЛОЖИТЕЛЯТ заплаща на ИЗПЪЛНИТЕЛЯ само стойността на тези работи, които са извършени качествено и могат да му бъдат полезни. За претърпените вреди ВЪЗЛОЖИТЕЛЯТ може да претендира обезщетение.

**XIII. ЗАКЛЮЧИТЕЛНИ РАЗПОРЕДБИ**

 Чл. 32. Всяка от страните по този договор се задължава да не разпространява информация за другата страна, станала ѝ известна при или по повод изпълнението на този договор.

 Чл. 33. (1) Ако при извършване на строителството възникнат препятствия за изпълнение на този договор, всяка от страните е задължена да предприеме всички зависещи от нея разумни мерки за отстраняване на тези препятствия, дори когато тя не носи отговорност за тези препятствия.

 (2) Ако при отстраняването на препятствия по предходната алинея страната, която не носи задължение или отговорност за това, е направила разноски, то те трябва да се обезщетят от другата страна.

 (3) Когато препятствията са по независещи и от двете страни причини, разноските по отстраняването им се поемат по равно.

 Чл. 34. Всички съобщения между страните във връзка с този договор следва да бъдат в писмена форма.

 Чл. 35. Нищожността на някоя клауза от договора или на допълнително уговорени условия не води до нищожност на друга клауза или на договора като цяло.

 Чл. 36. Всички спорове възникнали при изпълнението на договора ще бъдат решавани чрез двустранни преговори. В случай, че не се постигне взаимно споразумение те ще се решат, съгласно българското законодателство.

 Чл. 37. За всеки спор относно съществуването и действието на сключения договор или във връзка с неговото нарушаване, включително спорове и разногласия относно действителността, тълкуването, прекратяването, изпълнението или неизпълнението му, както и за всички въпроси, неуредени в този договор се прилага българското гражданско и търговско право, като страните уреждат отношенията си чрез споразумение.

 Чл. 38. Като неразделна част от настоящия договор се считат: количествено-стойностна сметка, ценово и техническо предложение към оферта на ИЗПЪЛНИТЕЛЯ подадена при участието му в обществената поръчка по реда на ЗОП за изпълнението на обект: ***“Ремонт на общински сгради в град Каспичан, община Каспичан„ по обособена позиция №……..***

Чл. 39. Изменение на сключен договор за обществена поръчка се допуска по изключение, при условията на Закона за обществените поръчки.

 Този договор се сключи в два еднообразни оригинални екземпляра – един за ИЗПЪЛНИТЕЛЯ и един за ВЪЗЛОЖИТЕЛЯ .

**ВЪЗЛОЖИТЕЛ : ИЗПЪЛНИТЕЛ**

**КМЕТ НА ОБЩИНА КАСПИЧАН:**

**/МИЛЕНА НЕДЕВА/**

**ГЛ. СЧЕТОВОДИТЕЛ:**

 **/АНДРИАНА ВЕСЕЛИНОВА/**

**СЪГЛАСУВАЛ:**

**ЮРИСКОНСУЛТ:**

 **/РАДОСТИНА МЕХАНДЖИЙСКА/**